Κωνσταντίνος Βενέτης

Ο Κωνσταντίνος Βενέτης (17 Ιανουαρίου 1904 - 7 Μαρτίου 1985), του Σωτηρίου, ήταν Έλληνας στρατιωτικός και πολιτικός, που διετέλεσε βουλευτής.

 Βιογραφία 
Γεννήθηκε στην Κωνσταντινούπολη στις 17 Ιανουαρίου 1904 ή σύμφωνα με άλλες πηγές το 1905.Ελληνικόν Who's Who, Εκδοτικός Οργανισμός Ελληνικών Who's Who, 1965,   σελ. 67 

Ακολούθησε στρατιωτική σταδιοδρομία, με σπουδές στη Στρατιωτική Σχολή Ευελπίδων και στη Σχολή του Πυροβολικού. Ξεκίνησε το 1927 ως ανθυπολοχαγός Πυροβολικού και βαθμιαία προήχθη σε διάφορους βαθμούς. Μετά την αποστρατεία του με τον βαθμό του Συνταγματάρχη , κατήλθε στην πολιτική. Από τον Ιανουάριο έως τον Απρίλιο του 1958 χρημάτισε Νομάρχης Ροδόπης.Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965, σελ. 108.

Εξελέγη για πρώτη φορά βουλευτής Καβάλας με την ΕΠΕΚ το 1951 και επανεξελέγη με τον Ελληνικό Συναγερμό το 1952 και με την ΕΡΕ το 1958, το 1961, το 1963  και το 1964. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 56, αρ. 117).. 

Μεταπολιτευτικά ήταν υποψήφιος βουλευτής Καβάλας με την Εθνική Παράταξη.

Πέθανε  σε ηλικία 81 ετών στην Αθήνα το 1985 και κηδεύτηκε στις 8 Μαρτίου από τον ιερό ναό του Πρώτου Νεκροταφείου.Τα Νέα, 8-3-1985, σελ. 19. Ήταν παντρεμένος με τη Θεοδώρα Τέρτη και είχαν έναν γιο και μία κόρη.

 Παραπομπές 

 Πηγές 


Κατηγορία:Βουλευτές Καβάλας
Κατηγορία:Νομάρχες Ροδόπης
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες αξιωματικοί του πυροβολικού